laion/Wikipedia-Exotic huggingface dataset:
מרמוסט

מרמוסט (שם מדעי: Callithrix) הוא סוג של פרימט השייך למשפחת המרמוסטיים. אורכם של המרמוסטים הוא כ-20 ס"מ. לסוג מאפיינים פרימיטיביים ביחס לשאר הקופים: טפרים במקום ציפורניים, שערות חישה על פרק כף היד, ומבנה מוחם פרימיטיבי. טמפרטורת גופם משתנה באופן חריג, שינוי היכול להגיע ל-4 מעלות ביום. קופי המרמוסט פעילים מאוד. הם חיים בחופה העליונה של עצי היער, וניזונים מחרקים, פירות ועלים. החותכות התחתונות שלהם ארוכות, ובעזרתן הן יכולים לנקוב חורים בגזעי וענפי עצים כדי להיזון על הגומי שבתוכם. חלק מהמינים הם אוכלי גומי מומחים. המרמוסטים (יחד עם הגיבונים) הם בין הפרימטים היחידים שמנהלים אורח חיים מונוגמי. הם חיים בקבוצות משפחתיות קטנות הכוללות זוג וצאצא. נראה שהם טריטוריאליים. ברוב המינים, המלטות תאומים הן הנורמה ושלישיות אינן נדירות. ההורים מגלים דאגה רבה לצאצא, והאב הוא זה שנושא אותו בעת שהמשפחה נודדת. המרמוסט מוזכר במחזהו של ויליאם שייקספיר, הסערה, כאשר קאליבן אומר שידריך את אדונו החדש סטפאנו "כיצד ללכוד את המרמוסט הזריז" לאוכלה, באי הבודד בו מתרחש המחזה (מערכה שנייה, תמונה שנייה). מרמוסט מצוי (Callithrix jacchus) מרמוסט שחור-טופר (Callithrix penicillata) Callthrix kuhlii מרמוסט ג'ופרי (Callithrix geoffroyi) Callithrix flaviceps Callithrix aurita מרמוסט מצוי מדיה וקבצים בנושא מרמוסט בוויקישיתוף מרמוסט, באתר ITIS (באנגלית) מרמוסט, באתר Animal Diversity Web (באנגלית) מרמוסט, באתר האנציקלופדיה של החיים (באנגלית) מרמוסט, באתר GBIF (באנגלית) ארז ארליכמן, שני גורי מרמוסט חדשים בספארי, באתר ynet, 8 בנובמבר 2009 אסף רונאל, קופי המרמוסט מאמצים את המבטא המקומי במעבר לקבוצה חדשה, באתר הארץ, 30 באוקטובר 2019 מהם קופי האצבע?, באתר אנציקלופדיה אאוריקה
ערוץ דיסני (בולגריה)

ערוץ דיסני הוא ערוץ טלוויזיה בולגרי לילדים. הוא הושק ב-19 בספטמבר 2009, לאחר שהחליף את ערוץ "ג'טיקס", ערוץ בינלאומי לילדים. אף על פי שהערוץ מיועד לבולגריה, הוא משודר גם במולדובה וברומניה, עם רצועת שמע שונה, ברומנית. הערוץ הושק ב-1999 כ"Fox Kids" במרכז ומזרח אירופה, עקב השקת ערוץ דומה בבריטניה בשנת 1996. הערוץ שידר בעיקר הפקות ישנות של פוקס קידס ששודרו בעבר בארצות הברית. בשנת 2000, ערוץ הטלוויזיה הבולגרי החופשי bTV, שהיה בבעלות חברת ניוז קורפ, הבעלים גם של חברת פוקס השיק רצועת שידור של פוקס קידס, ששודרה בימי ראשון אחר הצוהריים ובבקרים של סוף השבוע. בשנת 2004 שונה שם הרצועה לג'טיקס. הרצועה ירדה ב-2008, אם כי bTV המשיך לשדר תוכניות מג'טיקס. בשנת 2001 הודיעה חברת וולט דיסני כי בכוונתה לרכוש את רוב המניות של Fox Kids. בשנת 2004 הוחלט לאחד את כל הערוצים תחת מותג אחד, ג'טיקס. לאחר שרוברט איגר נתמנה למנכ"ל החדש של דיסני, החלה החברה לשנות את שמות חלק מנכסיה על מנת להתמקד במותגים המרכזיים כמו דיסני ו-ABC. ב-26 במאי 2009 הודיעה דיסני כי ערוץ ג'טיקס במדינות מסוימות (לדוגמה: הונגריה, רומניה, צ'כיה ובולגריה) יוחלף בערוץ דיסני. השינוי הגיע לבולגריה ב-19 בספטמבר 2009. משמר האריות - השאגה חוזרת סוי לונה ויולטה זוזו פטס גוד לאק צ'ארלי בנות הפאוור פאף סברינה: סודות של מכשפה בתיכון חבורת 7ג' מייטי מד זה הסוף שלי החיים היפים על הסיפון אני והלהקה זאק ולותר המכשפים מוויברלי פלייס החיים היפים של זאק וקודי המחליפים נווה עצלנות H2O בוב הבנאי נדב ידי זהב חבורת איינשטיין דוק רופאת צעצועים הנסיכה סופיה הראשונה סוכן מיוחד אוסו צומת ג'ונגל ערוץ דיסני (ישראל) ערוץ דיסני (פורטוגל) ערוץ דיסני (ספרד) אתר האינטרנט הרשמי של ערוץ דיסני ערוץ היוטיוב של ערוץ דיסני בולגריה
מחלף גבעות אלונים

מחלף גבעת אלונים הוא מחלף בעמק זבולון, בקרבת קריית אתא, המפגיש את כביש 6 עם כביש 70. מחלף גבעות אלונים נבנה כחלק מפרויקט הארכת כביש 6 צפונה. נפתח לתנועה חלקית ב-14 בנובמבר 2018, ונפתח לתנועה מלאה ב-29 במרץ 2019. המחלף מאפשר לתנועה מכיוון הגליל המערבי ואזור שפרעם לעקוף את מפרץ חיפה ומחלף יגור העמוסים בתנועה ולהמשיך במנהרות כביש 6 לכיוון יקנעם עילית, חדרה, תל אביב, ודרום הארץ. מדרום למחלף נמצא בית העלמין תל רגב, אליו ניתן לגשת דרך מעגל התנועה שנמצא במחלף. מדרום למחלף נכרו 3 מנהרות לאורך כביש 6 שהנסיעה בהן בתשלום: מנהרת איבטין, מנהרת רכסים ומנהרת תל קשיש הסמוכה ליקנעם עילית. יואב איתיאל‏, מבאר שבע ועד סומך בלי רמזורים: נפתח לתנועה המקטע הצפוני בכביש 6, באתר וואלה, 28 במרץ 2019
San Marino RTV

San Marino RTV הוא תאגיד השידור הציבורי של סן מרינו. הוא מפעיל ארבעה ערוצי טלוויזיה ושתי תחנות רדיו. שידורי הרדיו הניסיוניים של סן מרינו החלו ב-27 בדצמבר 1992. ב-28 בפברואר 1993 החל רדיו סן מרינו לשדר במשך 24 שעות ביממה. שידורי טלוויזיה ניסיוניים החלו ב-24 באפריל 1993. ב-28 בפברואר 1994 הושקו שידורים קבועים, בין השעות 10:00-14:00. ביולי 1995 הפך השידור הציבורי של סן מרינו לחבר מלא באיגוד השידור האירופי, דבר שמאשר לו להשתמש באירועים שמפיק האיגוד. בשנת 2007 החל עניין בסן מרינו להשתתף בתחרות הזמר של האירוויזיון, וב-27 בנובמבר אותה שנה הכריז RTV כי סן מרינו תשתתף באירוויזיון 2008 שנערך בבלגרד, סרביה, למרות העובדה ש-RAI, השידור הציבורי של איטליה, המחזיק ב-50% מהבעלות על RTV, פרש ב-1997 מהתחרות בשל עניין להשקיע בפסטיבל סן רמו. לאחר מכן נסוגה בה סן מרינו מהשתתפות בתחרות בשל בעיות תקציביות, עד שב-2011 השתתפה המדינה לראשונה בתחרות. היא עלתה לגמר בפעם הראשונה ב-2014. בשנת 2011 ניסתה סן מרינו להשתתף בתחרות אירוויזיון הילדים אך הם ויתרו באוקטובר. ב-25 באוקטובר 2013 הוכרז כי סן מרינו תערוך את הופעת הבכורה שלה באותה שנה. מדיה וקבצים בנושא San Marino RTV בוויקישיתוף אתר האינטרנט הרשמי של San Marino RTV סן מרינו: הופעה ראשונה באירוויזיון הילדים, באתר Eurovoix, ‏25 באוקטובר 2013 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ריי סיהורן

רֵיי סִיהוֹרְן (באנגלית: Rhea Seehorn; נולדה ב-12 במאי 1972) היא שחקנית אמריקאית שידועה בעיקר בשל תפקידה כקים וקסלר בסדרת הטלוויזיה "סמוך על סול". היא הופיעה בין השאר גם בסדרות "ויטני" (אנ'), "אני איתה" (אנ') ו"פרנקלין ובאש". סיהורן נולדה בנורפוק, וירג'יניה, אך ילדותה עברה עליה גם בין יפן, אריזונה, ווושינגטון די. סי.. היא למדה ציור וארכיטקטורה, בעקבות אביה וסבתה. היא המשיכה באמנות החזותית, אך הייתה לה תשוקה גוברת לקולנוע ולתיאטרון. היא בעלת תואר ראשון באמנות ובאמנות סטודיו, מאוניברסיטת ג'ורג' מייסון (אנ'). קריירת המשחק שלה כוללת שלל תפקידים בתיאטרון, בקולנוע ובטלוויזיה. בשנת 1998 היא שיחקה את תפקידה הראשון, בסרט "מקרה נגד קארן". בשנת 2003 גילמה את שרי בסיטקום "אני איתה" מבית ABC, בה כיכבה בתור אחת הדמויות הראשיות; הסדרה בוטלה בתום העונה הראשונה. בשנת 2005 שיחקה בסרט הטלוויזיה "רומי ומישל: ההתחלה" לצד קתרין הייגל. הסרט, ששודר בABC Family, הוא פריקוול לסרט "רומי ומישל - פגישת מחזור" משנת 1997. אחד מתפקידיה הידועים הוא דמותה של קים וקסלר ב"סמוך על סול", סדרת הפריקוול ל"שובר שורות". בשנת 2019 שיחקה בסדרת הפשע הביוגרפית "הפשע" ב-Hulu, לצד פטרישה ארקט וג'ואי קינג, ובסדרת האימה האנתולוגית "אזור הדמדומים". ב-2021 שיחקה בסרט האימה "דברים ששמענו וראינו" של נטפליקס. ב-2024 הופיעה בסרט הרביעי של בחורים רעים, "בחורים רעים: הכל או כלום". מדיה וקבצים בנושא ריי סיהורן בוויקישיתוף ריי סיהורן, ברשת החברתית אקס (טוויטר) ריי סיהורן, ברשת החברתית אינסטגרם ריי סיהורן, במסד הנתונים הקולנועיים IMDb (באנגלית) ריי סיהורן, באתר AllMovie (באנגלית) ריי סיהורן, באתר Rotten Tomatoes (באנגלית) עידו ישעיהו‏, כוכבת "סמוך על סול": "אני משחקת את תפקיד חלומותיי", באתר וואלה, 2 בספטמבר 2018 Rhea Seehorn | TV Guide, TVGuide.com (באנגלית) Featured Alumni | George Mason, www2.gmu.edu (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צ'יקה אוניגווה

צ'יקה נינה אוניגווה (באנגלית: Chika Unigwe; נולדה ב-12 ביוני 1974) היא סופרת ניגרית המשתייכת לקבוצה האתנית איגבו אשר כותבת באנגלית ובהולנדית. באפריל 2014 היא נכנסה לרשימת 39 הסופרים הצעירים מאפריקה שמדרום לסהרה שהם בעלי פוטנציאל וכישרון להגדיר מגמות עתידיות בספרות האפריקאית. בעבר התגוררה בבלגיה ומשנת 2013 היא מתגוררת בארצות הברית. אניגווה נולדה בשנת 1974 באנוגו(אנ'), ניגריה כילדה השישית מבין שבעה ילדים. לאחר שסיימה את לימודי התיכון היא המשיכה לתואר ראשון באנגלית באוניברסיטה בעיר נסוקה שבדרום ניגריה. ב־1995, בעקבות נישואיה למהנדס בלגי, עברה אוניגווה לפלנדריה, אזור דוברי ההולנדית בבלגיה. ב-1996 סיימה תואר שני באוניברסיטה הקאתולית בלוון. לאוניגווה גם תואר דוקטור בספרות (2004) מאוניברסיטת ליידן בהולנד. אוניגווה היא המנהלת של הקרן Awele Creative Trust‏ (ACT) והייתה שופטת בפרס מאן בוקר הבינלאומי של 2016. עד שנת 2013 התגוררה אוניגווה בבלגיה עם בן זוגה וארבעת ילדיהם. הם היגרו לארצות הברית ב-2013. "עוף החול" (באנגלית: The Phoenix) רומן הביכורים שלה, שאף על פי שנכתב במקור באנגלית יצא לאור לראשונה ב־2005 בתרגום להולנדית, היה הרומן הראשון מאת סופרת בלגית ממוצא אפריקאי. הגרסה המקורית באנגלית פורסמה על ידי הוצאה ניגרית בשנת 2007. הספר מספר את סיפורה של אישה ניגרית צעירה בשם אוגה הנשואה לגבר מקומי בלגי הנוסעת ברכבת מביתה בטורנהאוט שבבלגיה, לבית חולים בלוון, שם אובחנה בסרטן השד. ספרה השני, "ברחוב האחיות השחורות" (אריה ניר הוצאה לאור, 2013, מאנגלית: on black sisters street) נכתב אף הוא במקור באנגלית אך יצא לראשונה בתרגום להולנדית בשם Fata morgana ב-2007 ורק שנתיים אחר כך יצא לאור גם באנגלית. הספר תורגם לשפות נוספות וזכה בפרס NLNG (אנ') לשנת 2012, הפרס הספרותי החשוב ביותר בניגריה. עלילת הספר מתרחשת בין ניגריה לבלגיה, ועוקבת אחר חייהן של אמה, סיסי, איפי וג'ויס, ארבע נשים אפריקניות (שלוש ניגריות ואחת סודנית), שמהגרות מאפריקה ומגיעות אל רובע החלונות האדומים של אנטוורפן. ב-2012, למעלה מ-15 שנים מאז עזבה אוניגווה את ניגריה, יצא לאור ספרה השלישי "רקדנית לילה" (באנגלית: Night Dancer) שהוא במובנים רבים ספרה אשר עוסק במידה הרבה ביותר בניגריה עד אז. הספר מציע ביקורת נוקבת על החברה הניגרית הפטריארכלית, באופן המזכיר סופרות כגון פלורה נוואפה ובוצ'י אמצ'טה. ב-2013 יצא לאור ספרה הרביעי "המשיח השחור" (באנגלית: The Black Messiah) המבוסס על סיפור אמיתי. אוניגווה כתבה מחדש את סיפור חייו של גוסטבוס ואסה העבד המשוחרר המפורסם מהמאה השמונה-עשרה, שלאחר קניית חירותו הפך לקול בולט של התנועה לביטול העבדות. הספר מתאר אספקטים אישיים יותר בחייו כגון רצונו הנלהב להתאקלם בחברה הלבנה, הולדת בנותיו ושברון ליבו בעקבות מות אשתו האנגלייה הלבנה. אוניגווה פרסמה סיפורים קצרים במספר אנתולוגיות וכתבי עת כולל כתב העת לספרות, "וואספירי" (אנ'), שירה וספרי ילדים. הסיפורים שלה שודרו ב BBC World Service, רדיו ניגריה, ותחנות רדיו אחרות של חבר העמים הבריטי. 2003 - תחרות הסיפור הקצר של BBC עבור הסיפור הקצר "Borrowed Smile" 2004 - מועמדת לפרס קיין לכתיבה אפריקאית (אנ') עבור הסיפור הקצר "הסוד" 2012 - פרס NLNG עבור הרומן "ברחוב האחיות השחורות". מדיה וקבצים בנושא צ'יקה אוניגווה בוויקישיתוף אתר האינטרנט הרשמי של צ'יקה אוניגווה צ'יקה אוניגווה, ברשת החברתית אקס (טוויטר) כתבות ומאמרים מאת צ'יקה אוניגווה, באתר הגרדיאן Awele creative trust Chika Unigwe Wins Nigeria Prize for Literature , pm news nigeria 1/11/2012 ברחוב האחיות השחורות – צ'יקה אוניגווה, ביקורת בבלוג "אלה יווניה קוראת ספרים"
בא לי לחבק אותך

"בא לי לחבק אותך" הוא סינגל שהוקלט על ידי הזמרת הישראלית עדן בן זקן. השיר יצא לאור ב-21 במאי 2018, כסינגל השני מתוך אלבומה הרביעי חיים שלי, על ידי חברת התקליטים NMC יונייטד אנטרטיינמנט. בשונה משאר שירי האלבום, לא הצליח השיר להיכנס אל מצעד השירים של מדיה פורסט. השיר נכתב והולחן על ידי עדן חסון והופק על ידי יעקב למאי. השיר הוא בלדה ים-תיכונית, ובן זקן שרה בו על רצונה לחבק את בן הזוג שלה, ועל כך שהיא אוהבת אותו למרות הכל. בסמוך לצאתו כסינגל, עלה השיר לרשת הזרמת המדיה ספוטיפיי. טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-21 במאי 2018. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר. נכון למאי 2020, מונה הצפיות של האודיו עומד על כ-10 מיליון צפיות. השיר זכה לביקורות מעורבות. מבקר המוזיקה יוסי חרסונסקי סקר את השיר בחיוב, תוך שהעניק לו ציון של שלושה כוכבי זהב מתוך חמישה, בעוד דודי פטימר סקר את השיר בשלילה, תוך שיצא על השימוש בעברית קלוקלת בשיר ואמר כי ”לפני מספר שנים, שיר עם שגיאות כאלו לא רק שלא היה עובר שידור רדיו, אלא אף היה נגנז והזמרת הייתה מקבלת הוראה להקליטו מחדש עם עברית תקנית.” סרטון השיר "בא לי לחבק אותך" באתר יוטיוב בא לי לחבק אותך, יוסי חרסונסקי, באתר יוסמיוסיק, ‏21 במאי 2018 השיר "בא לי לחבק אותך", באתר www.israelhayom.co.il Media Forest, mediaforest.biz (ארכיון) עדן בן זקן - בא לי לחבק אותך, באתר Spotify, ‏21 במאי 2018 עדן בן זקן - הערוץ הרשמי (2018-05-21), עדן בן זקן - בא לי לחבק אותך, נבדק ב-2019-06-14 דודי פטימר, ‏לא למדה מ"הללויה": השיר מלא השגיאות של עדן בן זקן לא ראוי לשידור, באתר מעריב אונליין, 21 במאי 2018
טיראסיל דנגדה

טיראסיל דנגדה (בתאית: ธีรศิลป์ แดงดา; נולד ב-6 ביוני 1988) הוא כדורגלן תאילנדי המשחק בעמדת החלוץ בקבוצת פאת'ום יונייטד. טיראסיל התחיל את הקריירה שלו במכללת ת'ונבורי אליה הצטרף בגיל 15. בעונת 2004/2005 טיראסיל הצטרף לקבוצת בית הספר לאימונים טכנים. בשנת 2006 טיראסיל חתם בראג'פראצ'ה מהליגה התאילנדית השנייה בעונה זו היה מלך שערי הקבוצה עם 9 שערים ב-18 משחקים. בשנת 2007 טיראסיל חתם במואנגת'ונג יונייטד שקמה עונה קודם לכן, בעונה זו הבקיע 7 שערים, בישל 6 ועזר לקבוצה לעלות לליגת העל התאילנדית. ב-25 ביולי 2007 טיראסיל יצא למבחנים במנצ'סטר סיטי. לאחר שהרשים חתם בקבוצה ב-16 בנובמבר חתם על חוזה בקבוצה, אך עם זאת, לא הצליח להשיג אישור עבודה ולכן הושאל לגראסהופרס ציריך מליגת העל השווייצרית. בסיום העונה, טיראסיל התקשה לקבל דקות משחק לאחר שקבוצת אבו דאבי קנתה את הקבוצה. בשנת 2009 טיראסיל חזר למואנגת'ונג יונייטד. ב-8 במרץ 2009 דנגדה ערך את הבכורה שלו בליגת העל התאילנדית בניצחון 0–3 נגד תאי פורט. את העונה, טיראסיל סיים עם 7 שערים ועזר לקבוצתו לזכות באליפות. ב-18 באוקטובר 2012 טיראסיל הבקיע ארבעה שערים בניצחון 1–8 נגד BBCU. בסיום העונה, טיראסיל יצא למבחנים באתלטיקו מדריד וחטאפה וביוני 2013 טיראסיל עורר עניין אצל טרבזונספור. ב-21 בפברואר 2014 סוכמה השאלתו של טיראסיל לאלמריה מליגת העל הספרדית בסיום העונה. ב-9 ביוני הצטרף לקבוצה. ב-23 באוגוסט 2014 טיראסיל ערך את הופעת הבכורה שלו בקבוצה בתיקו 1-1 נגד אספניול ובכך הפך לכדורגלן התאילנדי הראשון שמשחק בליגה זו. ב-5 בדצמבר טיראסיל הבקיע את שער הבכורה שלו בקבוצה בניצחון 3–4 נגד ריאל בטיס. ב-20 בדצמבר 2017 טיראסיל הושאל לסאנפרצ'ה הירושימה מליגת העל היפנית. ב-1 בפברואר 2020, דנגדה חתם בשימיזו ס-פולסה מליגת העל היפנית. בינואר 2021, דנגדה חתם בפאת'ום יונייטד. בצעירותו, טיראסיל שיחק בכל הנבחרות הצעירות של תאילנד. ב-7 ביולי 2007 טיראסיל ערך את הופעת הבכורה שלו בנבחרת הבוגרת, בתיקו 1-1 נגד עיראק במסגרת גביע אסיה 2007. ב-8 באוקטובר 2007 טיראסיל הבקיע את שער הבכורה שלו בנבחרת בניצחון 1–6 נגד מקאו. טיראסיל השתתף עם הנבחרת במשחק ראווה נגד ברצלונה והבקיע את השער היחיד של הנבחרת. מואנגת'ונג יונייטד ליגת העל התאילנדית: 2009, 2010, 2012, 2016 גביע הקור רויאל: 2010 גביע הליגה התאילנדי: 2016, 2017 גביע האלופות התאילנדי: 2017 אליפות מקונג קלאב: 2017 נבחרת תאילנד אליפות דרום מזרח אסיה: 2016 גביע המלכים: 2016 אישיים מלך שערי ליגת העל התאילנדית: 2012 כדורגלן השנה בליגת העל התאילנדית: 2012 מדיה וקבצים בנושא טיראסיל דנגדה בוויקישיתוף טיראסיל דנגדה, ברשת החברתית אינסטגרם טיראסיל דנגדה, באתר Transfermarkt טיראסיל דנגדה, באתר Soccerway טיראסיל דנגדה, באתר BDFutbol טיראסיל דנגדה, באתר WorldFootball.net טיראסיל דנגדה, באתר National Football Teams טיראסיל דנגדה, באתר FootballDatabase.eu
דויטשה פוסט

דויטשה פוסט (בגרמנית: Deutsche Post AG) הפועלת בשם המסחרי דויטשה פוסט DHL, היא שירות הדואר הגרמני וחברת שירות השליחים הגדולה בעולם. מטה החברה נמצא בבון. בתאגיד עובדים 510,000 עובדים, וחטיבת הדואר שלו מעבירה 61 מיליון מכתבים בכל יום בגרמניה, מה שהופך אותה לחברה הגדולה ביותר בתחומה באירופה. חטיבת אקספרס (DHL) פועלת ב-220 מדינות וטריטוריות. דויטשה פוסט הוא יורשו של הדואר הגרמני דויטשה בונדספוסט, אשר הופרט בשנת 1995 והפך לחברה עצמאית לחלוטין בשנת 2000. DHL Express היא חברה בת בבעלות מלאה. מאז ההפרטה, דויטשה פוסט הרחיבה משמעותית את תחום העסקים שלה באמצעות רכישות. בסוף 2014, רכשה הקבוצה את סטריטסקוטר, יצרנית קטנה של כלי רכב חשמליים. שנתיים לאחר מכן רכשה הקבוצה את UK Mail, שירות דואר ממוקד עסקים בבריטניה, תמורת 315.5 מיליון דולר (243 מיליון ליש"ט). החברה לשעבר הפכה לחטיבה בדויטשה פוסט. הרווחים לשנת 2016 לפני ריבית ומיסים (EBIT) של קבוצת דויטשה פוסט DHL עמד על 3.491 מיליארד אירו, עם רווח נקי של 2.64 מיליארד אירו והכנסות של 57.334 מיליארד אירו. התשואה להון, לפני מיסים, עמדה על 27.7%. דירוג האשראי של הקבוצה לטווח ארוך, בנובמבר 2016, היה BBB+ עם תחזית יציבה לפי פיץ' ריטינגס. דויטשה פוסט נסחרת בבורסת פרנקפורט וכלולה במדד יורוסטוקס 50. בשנת 2016, 20.5% ממניות הקבוצה הוחזקו על ידי בנק KfW בבעלות המדינה; 79.5% נסחרו בחופשיות: 65.6% מוחזקים על ידי מוסדיים ו-10.8% על ידי משקיעים פרטיים. מדיה וקבצים בנושא דויטשה פוסט בוויקישיתוף אתר האינטרנט הרשמי של דויטשה פוסט דויטשה פוסט, ברשת החברתית פייסבוק דויטשה פוסט, ברשת החברתית אקס (טוויטר) דויטשה פוסט, ברשת החברתית אינסטגרם "Employees and workplace". Deutsche Post DHL Group. "Company Portrait". DHL Company Portrait. נבדק ב-16 במאי 2018. {{cite web}}: (עזרה) "Deutsche Post DHL Group completes UK Mail acquisition". UK Mail. 22 בדצמבר 2016. {{cite web}}: (עזרה) Ben Meyer (8 במרץ 2017). "Deutsche Post delivers record earnings in 2016 despite lower revenues". American Shipper. Howard Publications, Inc. נבדק ב-27 במרץ 2017. {{cite web}}: (עזרה) "2016 Report" (PDF). DPHL. Deutsche Post AG. 8 במרץ 2017. נבדק ב-27 במרץ 2017. {{cite web}}: (עזרה) "Investor Relations". Deutsche Post DHL Group. "Creditor Relations". Deutsche Post DHL Group. "Deutsche Post Bilanz, Gewinn und Umsatz | Deutsche Post Geschäftsbericht | 555200|accessdate=2018-11-05|website=wallstreet-online.de".
רצח אב

רצח אב (בלטינית: parricida) הוא מעשה של רצח האב על ידי בנו או בתו. לעיתים משתמשים בכינוי זה גם לגבי התנקשות בשליטים, שרואים בהם בהשאלה את "אבי האומה". רצח אם (בלטינית: matricidio) נדיר יותר ולא משמש בהשאלה. ההתייחסות בחקיקה לרצח הורים חמורה יותר מרציחות רגילות. נושא רצח האב העסיק יוצרים עוד בימי קדם והוא נפוץ במיתוסים (זאוס קיצץ לחתיכות את אביו, קרונוס) ומונצח על ידי סופוקלס במחזה אדיפוס המלך והמשכיו. זיגמונד פרויד השתמש בנושא בתארו את תסביך אדיפוס. על פי הדין הישראלי מי שגורם במזיד למותו של אביו, אמו, סבו או סבתו יואשם ברצח, גם אם לא הוכחה כוונה תחילה ובכך מבטא המחוקק דין חמור יותר מאשר בהריגות אחרות. על פי הדין ביפן נקבע להורג אביו עונש מוות או מאסר עולם, אולם ב-1968, מקרה בו בת רצחה את אביה, לאחר שזה ניצל אותה מינית, הביא לשינוי החקיקה. מדיה וקבצים בנושא רצח אב בוויקישיתוף חוק העונשין, תשל״ז–1977 סעיף 300 (א) (1) Parricide, Equality and Proportionality: Japanese Courts' Attitudes Towards the Equality Principle as Reflected in Aizawa v Japan (באנגלית)
Everybody Hurts

"Everybody Hurts" (כל אחד כואב) הוא שיר שבוצע על ידי להקת הרוק האלטרנטיבי אר.אי.אם., ויצא לאור בשנת 1992 כחלק מן האלבום "Automatic for the People". השיר הגיע למקום ה-29 במצעד הבילבורד הוט 100, ולמקום הראשון במצעדים בבריטניה, קנדה, אוסטרליה, צרפת, אירלנד ואיסלנד. השיר נכתב ברובו על ידי מתופף הלהקה ביל ברי, אף שהקרדיט באלבום נחלק בין כל חברי הלהקה. את העיבוד ערך ג'ון פול ג'ונס יוצא להקת לד זפלין. בריאיון ל-BBC אמר באק:"באופן מודע כתיבה לצעירים חייבת להיות מאוד ישירה". המסר בשיר עוסק בשלילת התאבדויות ובמתן תקווה. בשנת 2001 האספה הלאומית של מדינת נבדה שיבחה את אר.אי.אם. על תרומתה למניעת התאבדויות בקרב בני נוער. הוידאו קליפ לשיר צולם בסן אנטוניו, טקסס. בתחילת הקליפ חברי הלהקה נוסעים במכונית ונתקעים בפקק תנועה. המצלמה מתמקדת במה שקורה ברכב שלהם וברבים של נוסעים אחרים אשר נראים מיואשים. מייקל סטייפ סולן הלהקה יוצא מן הרכב ומתהלך ליד הרכבים העומדים. בסוף הפרק יוצאים כל העומדים בפקק ממכוניותיהם ונוטשים אותן. סצנת פקק התנועה מושפעת מן הסרט שמונה וחצי של הבמאי פדריקו פליני. בשנת 2010 הפיק סיימון קאוול מופע מוזיקה שהכנסותיו קודש לנפגעי רעידת האדמה בהאיטי. Everybody Hurts שבוצע במופע נבחר כשיר צדקה שהכנסותיו יועברו לטובת נפגעי רעש האדמה. בהקלטת השיר השתתפו אמנים רבים בהם רוד סטיוארט, מריה קארי, ג'ון בון ג'ובי, גארי בארלו, רובי ויליאמס, קיילי מינוג ומיילי סיירוס. ההכנסות ממכירת הסינגל חולקו בין קרן שהקים עיתון הסאן הבריטי למען נפגעי האסון, לבין ועדת החירום לאסונות שסייעה לנפגעי רעש האדמה. בתוך יומיים מהוצאת הסינגל נמכרו ממנו 200,000 עותקים בבריטניה, ל-453,000 עותקים בשבוע הראשון למכירתו, ול-600,000 עותקים בסך הכל. בגרסת כיסוי זו שיתף רובי ויליאמס פעולה עם להקת טייק ד'את לראשונה מאז עזיבתו את הלהקה בשנת 1995. השיר הגיע למקום הראשון במצעד הסינגלים הבריטי ובמקום ה-11 במצעד זה לשנת 2010. כמו כן הגיע במצעדים השבועיים למקום הראשון בסקוטלנד ובאירלנד. מארק אואן (טייק ד'את) ג'ייסון אורנג' (טייק ד'את) קיאן איגן (וסטלייף) גארי בארלו (טייק ד'את) מייקל בובלה סוזן בויל ג'ון בון ג'ובי ניקי ביירן (וסטלייף) אלכסנדרה ברק ג'יימס בלאנט ליאונה לואיס ג'יימס מוריסון מיקה ג'ו מקלדרי רוד סטיוארט מיילי סיירוס מארק פיהלי (ווסטלייף) שיין פיילן (ווסטלייף) מריה קארי שריל קול להקת JLS מידע על היצירה "Everybody Hurts" באתר מיוזיק בריינז גרסאות נוספות ל"Everybody Hurts" באתר SecondHandSongs מילות השיר, באתר שירונט Everybody Hurts, באתר Song Facts What's Haiti single and REM song Everybody Hurts about?, באתר BBC‏, 27 בינואר 2010 Haiti Aid Song 'To Be REM's Everybody Hurts', בארכיון האינטרנט, אוחזר מאתר Sky News‏, 22 בינואר 2010 שרה באל, Kylie Minogue and Take That join Simon Cowell's Haiti earthquake charity single, באתר דיילי מייל, 26 בינואר 2010 ויקי שו, Haiti charity song 'Everybody Hurts' on course to beome fastest-selling single this century, באתר אינדפנדנט, 9 בפברואר 2010 Haiti charity single tops UK chart, באתר BBC‏, 14 בפברואר 2010
לואיג'י ספה

לואיג'י ספה (באיטלקית: Luigi Sepe; נולד ב-8 במאי 1991) הוא כדורגלן איטלקי המשחק בעמדת השוער בלאציו. ספה ערך את הופעת הבכורה שלו בסרייה א' עבור מועדון הכדורגל של עיר מולדתו, נאפולי, ב-28 בינואר 2009, בגיל 17, במהלך ההפסד 1–2 לפיורנטינה. לאחר מספר השאלות בפיזה, וירטוס לנצ'יאנו, אמפולי, פיורנטינה, ב-10 ביולי 2018 הוא חתם בהשאלה לעונה בפארמה. ב-24 בינואר 2022 הושאל לסלרניטנה. בשנת 2011, ספה נישא לאנה לאורה אקאמפורה, אחייניתו של כדורגלן העבר והמאמן קרמין גוטיירי. לזוג שני ילדים: ג'וזפה שנולד בשנת 2011 ודייגו שנולד בשנת 2014. לואיג'י ספה, ברשת החברתית אינסטגרם לואיג'י ספה, באתר Transfermarkt לואיג'י ספה, באתר Soccerway לואיג'י ספה, באתר WorldFootball.net לואיג'י ספה, באתר FootballDatabase.eu ספה, אשתו והילדים ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פט (פירושונים)

האם התכוונתם ל... פט – עמדה בשחמט אפנאסי פט – משורר רוסי ממוצא גרמני פט – מכתש פגיעה שקרוי על שמו של אפנאסי פט פט (אנ') – כפר בהונגריה פט (אנ') – כפר באיראן פת פטריק
פט (מכתש פגיעה)

מכתש פט הוא מכתש פגיעה הנמצא על כוכב חמה אשר קרוי על שמו של המשורר הרוסי ממוצא גרמני אפנאסי פט. האיגוד האסטרונומי הבינלאומי הכריז על שמו של המכתש ב-1985. מדיה וקבצים בנושא פט בוויקישיתוף Cratere Fet, Gazetteer of Planetary Nomenclature Planetary Names: Welcome, planetarynames.wr.usgs.gov sp423, history.nasa.gov Астронет > Имена на карте Меркурия, www.astronet.ru "Fet". Gazetteer of Planetary Nomenclature. NASA. נבדק ב-2 ביולי 2012. {{cite web}}: (עזרה) Moore, Patrick (2000). The Data Book of Astronomy. Institute of Physics Publishing. ISBN 0-7503-0620-3. ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
היום הבין-לאומי לביעור האפליה הגזעית

היום הבין־לאומי לביעור האפליה הגזעית (באנגלית: International Day for the Elimination of Racial Discrimination) הוא מועד בין־לאומי המצוין מדי שנה ב-21 במרץ. ב-21 במרץ 1960 נורו למוות 69 מפגינים שחורים בעיירה שארפוויל שבדרום אפריקה בידי כוחות המשטרה בעת הפגנה של 20,000 איש נגד שלטון האפרטהייד ונגד "חוק המעבר" - חוק שחייב אזרחים שחורים לשאת בכל עת תעודות מעבר מיוחדות שהונפקו בידי השלטונות כדי לשלוט בתנועותיהם בתוככי המדינה. אירוע זה, שזכה לכינוי טבח שארפוויל, גרם לארגון האומות המאוחדות להכריז בשנת 1966 במהלך העצרת הכללית של האומות המאוחדות על "היום הבין־לאומי לביעור האפליה הגזעית" ברחבי העולם. מסקנת העצרת הייתה שיש לממשלות ולקהילה הבין־לאומית להכפיל את מאמציה לביעור כל סוג של אפליה על בסיס גזעי. היום הבין־לאומי לביעור האפליה הגזעית הוא היום שמנציח את חייהם של אלו שנהרגו ונרצחו במהלך מאבקם לדמוקרטיה, שוויון זכויות, ביטול האפליה הגזעית ומלחמה במשטרים מושחתים. מדי שנה מקדיש האו"ם את היום הבין־לאומי לביעור האפליה הגזעית לנושא אחר הנוגע לאפליה גזעית: 2010 – פסילת גזענות. 2014 – תפקיד המנהיגים במאבק בגזענות ובאפליה גזעית. 2015 – לימוד מטרגדיות למאבק באפליה הגזעית. 2017 – שנאת מהגרים. 2018 – קידום סובלנות, הכללה, אחדות וכבוד למגוון בהקשר למאבק באפליה גזעית. 2019 – התמודדות עם פופוליזם לאומני עולה ועם אידאולוגיות רדיקליות. אתר האינטרנט הרשמי של היום הבין-לאומי לביעור האפליה הגזעית (בספרדית) אתר האינטרנט הרשמי של היום הבין-לאומי לביעור האפליה הגזעית (באנגלית) see UN Resolution 2142 (XXI) of 26 October 1966; "International Day for the Elimination of Racial Discrimination". United Nations. נבדק ב-13 במאי 2011. {{cite web}}: (עזרה) Ms. Navanethem Pillay at United States Mission Geneva International Day for the Elimination of Racial Discrimination on un.org International Day for the Elimination of Racial Discrimination on un.org International Day for the Emilination of Racial Discrimination on un.org International Day for the Emilination of Racial Discrimination on un.org